በመሬት ውዝግቦች የምትታወቀው የድሬዳዋ ከተማ መሬት አስተዳደር ቢሮ ኃላፊ አቶ ገዛኸኝ ታዲዮስ በፈቃዳቸው ሥራቸውን ለቀቁ፡፡ ላለፉት ሁለት ዓመታት በከተማዋ የመሬት አስተዳደር ቢሮ ውስጥ በኃላፊነት ተመድበው ሲሰሩ የቆዩት አቶ ገዛኸኝ ታዲዮስ፤ ሥራቸውን የለቀቁት ባለፈው ሳምንት ሲሆን በምትካቸው የከተማዋ የከንቲባ ፅ/ቤት ኃላፊ የነበሩት የድሬዳዋ ከተማ መሬት አስተዳደር ኃላፊ በፈቃዳቸው ሥራቸውን ለቀቁ አቶ አብዱልጀባል አብዱልሰመድ ተሾመዋል፡፡ በከተማዋ ውስጥ ባለው የመሬት አስተዳደርና የባለቤትነት ጥያቄ ውዝግብ የተነሳ በርካታ ጫናዎች እንደነበረባቸው የጠቆሙት ምንጮቻችን፤ በዚህ ሳቢያም ስራቸውን በአግባቡ ለማከናወን ባለመቻላቸው በፈቃዳቸው ስራቸውን እንደለቀቁ ገልፀዋል፡፡
